KIRJALLINEN KYSYMYS E-0103/02 esittäjä(t): Christopher Huhne (ELDR) komissiolle. Komission henkilöstön jakautuminen.



Virallinen lehti nro 301 E , 05/12/2002 s. 0023 - 0025



KIRJALLINEN KYSYMYS E-0103/02 esittäjä(t): Christopher Huhne (ELDR) komissiolle (28. tammikuuta 2002) Aihe: Komission henkilöstön jakautuminen 1. Voiko komissio kertoa, montako virkaa komissiossa oli tarkoitus olla vuoden 2001 alussa ja lopussa ja montako henkilöä näinä päivinä oli virassa? 2. Voiko komissio lisäksi esittää taulukon muodossa kullekin pääosastolle osoitettujen virkojen määrän muutoksen verraten vuotta 2002 vuoteen 2001 ja vuotta 2001 vuoteen 2000? 3. Onko komissio vakuuttunut siitä, että sen sisäinen joustavuus henkilöstön osoittamisessa eri tehtäviin sopii yhteen muuttuneiden tarpeiden kanssa? Michaele Schreyerin komission puolesta antama vastaus (13. maaliskuuta 2002) 1. Avoimien virkojen määrä väheni selvästi vuonna 2000: 1. tammikuuta 2000 avoimia virkoja oli 790, mutta 31. joulukuuta 2000 enää 480. Määrä vastaa 2,8 prosenttia vakituisista ja väliaikaisista viroista, ja luku on alhaisin kuuden viime vuoden aikana ja nykyisten työhönottomenettelyjen perusteella hyvin lähellä komission asettamaa 2 prosentin tavoitetta. Komission henkilöstötaulukossa oli vuonna 2001 pysyviä ja väliaikaisia virkoja seuraavasti: >TAULUKON PAIKKA> Vuoden 2001 alussa komission henkilöstötaulukossa oli 500 avointa virkaa enemmän yksinkertaisesti siksi, että vuoden 2001 talousarviossa perustettiin lisävirkoja: 400 uutta virkaa sekä ulkopuolisen henkilöstön palkkaamiseen varatut 100:aa pysyvää virkaa vastaavat määrärahat. Vaikka määrän lisäys oli näin suuri ja vaihtuvuus osoittautui ennustettua suuremmaksi, avoimien virkojen määrä oli laskenut 1026:sta (15. tammikuuta 2001) 660:een joulukuun 2001 lopussa. Lisäksi avoimista viroista 75 oli LA-virkoja, jotka oli jätetty täyttämättä, jotta ne voitaisiin säästää unionin laajentumisen tarpeisiin. 2. Virkojen kohdentaminen toimintalohkoille käy ilmi budjettikohdan selvitysosasta unionin talousarvion luvussa A-11 (2000/81/EY(1), EHTY, Euratom s. 371; 2001/110/EY(2), EHTY, Euratom s. 371, 2002/50/EY(3), EHTY, Euratom s. 2). 3. Nykyinen komissio on hyödyntänyt yhteisten henkilöstösääntöjen ja yhteisen henkilöstötaulukon tarjoamat henkilöstöjärjestelymahdollisuudet sekä tilanteen, jossa tarjolla on virkamiehiä, joiden taitoja voidaan käyttää monissakin komission yksiköissä. Komission pääosastojen ensimmäinen perusteellinen rakenneuudistus toteutettiin syksyllä 1999, mikä johti noin 690 henkilön siirtämiseen ydintehtäviin ja painopistealueille. Komissaarien erityisryhmä tutki vuonna 2000 tehtävien ja henkilöstöresurssien suhdetta. Tällöin todettiin, että virkoja oli 1 254 kappaletta liian vähän. Komissio sitoutui kattamaan osan tarpeesta henkilöstöjärjestelyillä: 222 virkaa aiotaan siirtää siksi, että toimintoja lopetetaan tai supistetaan vuosina 20012002, ja 315 virkaa vapautuu samana aikana tuottavuuden poikkeuksellisen paranemisen vuoksi. Komissio aikoo jatkaa henkilöstön uudelleenjärjestelyjä tarvittaessa. Niiden käyttömahdollisuuksilla on kuitenkin rajansa. Kolmen viime vuoden toimien vuoksi henkilöstöjärjestelyihin on ensinnäkin väistämättä vähemmän mahdollisuuksia. Silloin kun uudelleenjärjestelyt kohdistuvat enemmän henkilöstöön kuin tyhjiin virkoihin, on virkamiesten taitoja joskus kehitettävä ympäristön muutoksia vastaaviksi. Tätä varten komissio on lisännyt virkamiesten koulutusta. Tämä lisäys on keskeinen osa komission hallinnon uudistamista ja se on pystytty toteuttamaan, koska budjettivallan käyttäjä on myöntänyt koulutukseen entistä enemmän määrärahoja. Jotkut virkamiehistä eivät kuitenkaan pysty muuttamaan ammatillista suuntautumistaan tarvittavassa määrin vastaamaan uusien tehtävien tuomia vaatimuksia. Sen vuoksi komissaarien erityisryhmän päätelmissä esitettiin, että komissio tekisi neuvostolle ehdotuksen tilapäisestä, talousarvioon vaikuttamattomasta järjestelystä, jolla mahdollistettaisiin 600 virkamiehen siirtyminen komissiosta varhaiseläkkeelle toimielimen edun vuoksi. (1) EYVL L 40, 14.2.2000. (2) EYVL L 56, 26.2.2001. (3) EYVL L 29, 31.1.2002.